CELEX: 32017D1460
Language: da
Date: 2017-08-08 00:00:00
Title: Kommissionens gennemførelsesafgørelse (EU) 2017/1460 af 8. august 2017 om ændring af gennemførelsesafgørelse (EU) 2016/2008 om dyresundhedsmæssige foranstaltninger til bekæmpelse af lumpy skin disease i visse medlemsstater (meddelt under nummer C(2017) 5471) (EØS-relevant tekst. )

11.8.2017   
            
            
               DA
            
            
               Den Europæiske Unions Tidende
            
            
               L 208/42
            
         KOMMISSIONENS GENNEMFØRELSESAFGØRELSE (EU) 2017/1460
   af 8. august 2017
   om ændring af gennemførelsesafgørelse (EU) 2016/2008 om dyresundhedsmæssige foranstaltninger til bekæmpelse af lumpy skin disease i visse medlemsstater
   
      
         (meddelt under nummer C(2017) 5471)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (3), særlig artikel 14, stk. 2, artikel 19, stk. 1, litra a), stk. 3, litra a), samt stk. 4 og 6,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (4), særlig artikel 4, stk. 3, og
   ud fra følgende betragtninger:
   
               (1)
            
            
               Ved direktiv 92/119/EØF er der fastsat generelle bekæmpelsesforanstaltninger, der skal iværksættes ved udbrud af visse dyresygdomme, herunder lumpy skin disease (LSD). Disse bekæmpelsesforanstaltninger omfatter oprettelse af beskyttelses- og overvågningszoner omkring den inficerede bedrift, og de giver også mulighed for nødvaccination i tilfælde af et udbrud af LSD som supplement til andre bekæmpelsesforanstaltninger.
            
         
               (2)
            
            
               Ved Kommissionens gennemførelsesafgørelse (EU) 2016/2008 (5) fastsættes der dyresundhedsmæssige foranstaltninger til bekæmpelse af LSD i de i bilag I i samme gennemførelsesafgørelse opførte medlemsstater eller dele heraf, herunder minimumskrav til vaccinationsprogrammer mod LSD, som medlemsstaterne forelægger for Kommissionen til godkendelse. Deri defineres »inficeret zone« som den del af en medlemsstats territorium, der er opført i del II i bilag I til samme gennemførelsesafgørelse, og som omfatter områder, hvor der er blevet bekræftet forekomst af LSD og oprettet beskyttelses- og overvågningszoner, jf. direktiv 92/119/EØF, og hvor der kan gennemføres vaccination mod LSD efter godkendelse af vaccinationsprogrammer. Deri defineres endvidere »sygdomsfri zone med vaccination« som den del af en medlemsstats territorium, der er opført i del I i nævnte bilag, og som omfatter de områder, der er beliggende uden for de »inficerede zoner«, og hvor der gennemføres vaccination mod LSD efter godkendelse af vaccinationsprogrammer.
            
         
               (3)
            
            
               Gennemførelsesafgørelse (EU) 2016/2008 foreskriver specifikke risikobegrænsende foranstaltninger og handelsrestriktioner vedrørende levende kvæg og vildtlevende drøvtyggere i fangenskab, deres avlsmateriale og andre produkter af disse dyr, der skal gennemføres i de »inficerede zoner« og »sygdomsfrie zoner med vaccination«, med henblik på at minimere enhver risiko for spredning af LSD.
            
         
               (4)
            
            
               Rapporten fra Den Europæiske Fødevaresikkerhedsautoritet (EFSA) om LSD, som blev godkendt den 27. marts 2017 (6) (i det følgende benævnt »EFSA's rapport fra 2017«), viser, at resultaterne af analysen af de foreliggende epidemiologiske data om LSD i Europa indtil 2016 tyder på, at massevaccinationer mod LSD, hvis de blev gennemført korrekt, bragte sygdommen under kontrol ved at forebygge forekomsten af nye udbrud. Disse resultater underbygger resultaterne af en tidligere hasterådgivning om lumpy skin disease, som EFSA vedtog den 29. juli 2016 (7) (i det følgende benævnt »EFSA's rådgivning fra 2016«), hvor det blev konkluderet, at massevaccination er den mest effektive foranstaltning til bekæmpelse af LSD, navnlig hvis de vaccinerede dyrs beskyttelse allerede er blevet virksom, inden sygdommen første gang forekommer, nemlig gennem forebyggende vaccination.
            
         
               (5)
            
            
               Effektiviteten af de seneste vaccinationskampagner mod LSD, som bekræftet af EFSA's rådgivning fra 2016 og EFSA's rapport fra 2017, tyder på, at korrekt vaccineret kvæg kan flyttes fra en »sygdomsfri zone med vaccination« i en medlemsstat til en anden medlemsstat eller et tredjeland eller inden for den »sygdomsfrie zone med vaccination« eller den »inficerede zone« i samme medlemsstat ved anvendelse af mindre restriktive regler. Af samme grund bør der gælde mindre restriktive regler for flytning af uvaccinerede kalve født af vaccinerede moderdyr, når de transporteres inden for samme zone i samme medlemsstat. Der bør også gælde mindre restriktive regler for flytning af uvaccineret kvæg og uvaccinerede vildtlevende drøvtyggere i fangenskab inden for samme »sygdomsfrie zone med vaccination« i samme medlemsstat, når de er importeret fra medlemsstater eller tredjelande eller zoner heraf, der ikke er underlagt restriktioner i forbindelse med LSD, da disse typer af flytninger kan anses for at indebære lav risiko for spredning af sygdommen.
            
         
               (6)
            
            
               Kroatien, Bulgarien og Grækenland — de tre medlemsstater, der for øjeblikket foretager vaccination mod LSD, og som er opført i bilag I til gennemførelsesbeslutning (EU) 2016/2008 — har anmodet om, at nævnte gennemførelsesafgørelse ændres, navnlig artikel 4, 5 og 6, for at indføre mindre restriktive regler for flytning af vaccineret kvæg og vaccinerede vildtlevende drøvtyggere i fangenskab, på betingelse af revaccination, samt for flytning af uvaccinerede kalve født af vaccinerede moderdyr. Desuden har Kroatien anmodet om mindre restriktive regler for flytning af uvaccineret kvæg og uvaccinerede vildtlevende drøvtyggere i fangenskab med oprindelse i medlemsstater eller tredjelande eller zoner heraf, der ikke er omfattet af restriktioner på grund af bekræftet forekomst af LSD eller vaccination mod denne sygdom.
            
         
               (7)
            
            
               Risikoen for spredning af LSD som følge af flytning af levende kvæg og vildtlevende drøvtyggere i fangenskab, der er vaccineret mod LSD, er højere, når de modtager en vaccination for første gang, end risikoen, når de modtager en revaccination, mens de er immune på grund af foregående vaccination. Risikoen for spredning af LSD er ligeledes højere, når der på dyrenes oprindelsesbedrift vaccineres for første gang, end risikoen, når der på bedriften foretages revaccination i den periode, hvor de tilstedeværende dyr stadig er immune på grund af foregående vaccination. Der bør derfor sondres mellem de restriktive regler, der gælder i hver af ovennævnte situationer, i betragtning af varigheden af den immunitet, som vacciner mod LSD giver, i overensstemmelse med vaccinefabrikanternes anvisninger.
            
         
               (8)
            
            
               Kravene vedrørende undtagelser og særlige betingelser vedrørende afsendelse af levende kvæg og vildtlevende drøvtyggere i fangenskab fra og inden for »sygdomsfrie zoner med vaccination« og »inficerede zoner« bør derfor ændres, og artikel 4, 5, 6 og 12 i gennemførelsesafgørelse (EU) 2016/2008 bør ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I gennemførelsesafgørelse (EU) 2016/2008 foretages følgende ændringer:
   
               1)
            
            
               Artikel 4, stk. 1, ændres således:
               
                           a)
                        
                        
                           Litra a), nr. i), affattes således:
                           
                                       »i)
                                    
                                    
                                       Dyrene er blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, og de kommer fra en oprindelsesbedrift, hvor de har opholdt sig i en periode på mindst 28 dage. På denne oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.«
                                    
                                 
                     
                           b)
                        
                        
                           Litra b), nr. i), affattes således:
                           
                                       »i)
                                    
                                    
                                       Dyrene er blevet vaccineret mod lumpy skin disease mindst tre måneder før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen. På disse dyrs oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.«
                                    
                                 
                     
                           c)
                        
                        
                           Litra c), nr. ii), affattes således:
                           
                                       »ii)
                                    
                                    
                                       Dyrene er blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen. På disse dyrs oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.«
                                    
                                 
                     
         
               2)
            
            
               Artikel 5, stk. 1, litra b), affattes således:
               
                           »b)
                        
                        
                           Dyrene er blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen. På disse dyrs oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.«
                        
                     
         
               3)
            
            
               Artikel 6 affattes således:
               »Artikel 6
               Særlige betingelser for afsendelse af levende kvæg og vildtlevende drøvtyggere i fangenskab fra områder, der er opført i bilag I, del II, og ligger i samme medlemsstat
               1.   Uanset forbuddet i artikel 3, litra a), og under overholdelse af stk. 2 i nærværende artikel, kan den kompetente myndighed tillade afsendelse af sendinger af levende kvæg og vildtlevende drøvtyggere i fangenskab fra bedrifter beliggende i områder, der er opført i bilag I, del II, til et bestemmelsessted beliggende i et andet område, der er opført i bilag I, del II, og ligger i samme medlemsstat.
               2.   Undtagelsen i stk. 1 gælder kun for sendinger af levende kvæg og vildtlevende drøvtyggere i fangenskab, forudsat at dyrene opfylder mindst én af følgende betingelser:
               
                           a)
                        
                        
                           Dyrene er blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen. På disse dyrs oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.
                        
                     
                           b)
                        
                        
                           Dyrene kan, uanset deres individuelle vaccinationsstatus eller vaccination på deres oprindelsesbedrift mod lumpy skin disease, flyttes til et slagteri med henblik på nødslagtning, forudsat at oprindelsesbedriften ikke er underlagt nogen af de restriktioner i direktiv 92/119/EØF vedrørende lumpy skin disease, der forbyder en sådan flytning.
                        
                     
                           c)
                        
                        
                           Dyrene er uvaccinerede, under seks måneder gammelt afkom af moderdyr, der blev vaccineret mindst 28 dage før fødslen, og de er ifølge vaccinefabrikanten stadig omfattet af immunitetsperioden på dagen for fødslen, og de kan flyttes til en anden bedrift eller til et slagteri til omgående slagtning. På disse dyrs oprindelsesbedrift er alle dyr af modtagelige arter blevet vaccineret mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet, og bedriften er ikke underlagt nogen af de restriktioner i direktiv 92/119/EØF vedrørende lumpy skin disease, der forbyder en sådan flytning.«
                        
                     
         
               4)
            
            
               Efter artikel 6 indsættes følgende som artikel 6a:
               »Artikel 6a
               Særlige betingelser for afsendelse af levende kvæg og vildtlevende drøvtyggere i fangenskab fra områder, der er opført i bilag I, del I, til områder, der er opført i bilag I, del I eller II, og ligger i samme medlemsstat
               1.   Uanset forbuddet i artikel 3, litra a), og under overholdelse af stk. 2 i nærværende artikel, kan den kompetente myndighed tillade afsendelse af sendinger af levende kvæg og vildtlevende drøvtyggere i fangenskab fra bedrifter beliggende i områder, der er opført i bilag I, del I, til et bestemmelsessted beliggende i et andet område, der er opført i bilag I, del I eller II, og ligger i samme medlemsstat.
               2.   Undtagelsen i stk. 1 gælder kun for sendinger af levende kvæg og vildtlevende drøvtyggere i fangenskab, forudsat at dyrene opfylder mindst én af følgende betingelser:
               
                           a)
                        
                        
                           Dyrene er blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen. På disse dyrs oprindelsesbedrift er alle dyr af modtagelige arter blevet vaccineret mod lumpy skin disease mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet.
                        
                     
                           b)
                        
                        
                           Dyrene kan, uanset deres individuelle vaccinationsstatus eller vaccination på deres oprindelsesbedrift mod lumpy skin disease, flyttes til et slagteri med henblik på nødslagtning, forudsat at oprindelsesbedriften ikke er underlagt nogen af de restriktioner i direktiv 92/119/EØF vedrørende lumpy skin disease, der forbyder en sådan flytning.
                        
                     
                           c)
                        
                        
                           Dyrene er uvaccinerede, under seks måneder gammelt afkom af moderdyr, der blev vaccineret mindst 28 dage før fødslen, og de er ifølge vaccinefabrikanten stadig omfattet af immunitetsperioden på dagen for fødslen, og de kan flyttes til en anden bedrift eller til et slagteri til omgående slagtning. På disse dyrs oprindelsesbedrift er alle dyr af modtagelige arter blevet vaccineret mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet, og bedriften er ikke underlagt nogen af de restriktioner i direktiv 92/119/EØF vedrørende lumpy skin disease, der forbyder en sådan flytning.
                        
                     
                           d)
                        
                        
                           Dyrene er blevet indsat på bedriften mindre end tre måneder tidligere fra en anden medlemsstat eller et tredjeland eller zone heraf, der ikke var underlagt restriktioner som følge af bekræftet forekomst af lumpy skin disease eller vaccination mod lumpy skin disease, og de kan flyttes til et slagteri til omgående slagtning. På disse dyrs oprindelsesbedrift er alle andre dyr af modtagelige arter blevet vaccineret mindst 28 dage før dagen for afsendelsen og er ifølge vaccinefabrikanten stadig omfattet af immunitetsperioden på dagen for afsendelsen, eller de er på dagen for afsendelsen stadig omfattet af immunitetsperioden som følge af tidligere vaccination eller moderdyrets immunitet, og bedriften er ikke underlagt nogen af de restriktioner i direktiv 92/119/EØF vedrørende lumpy skin disease, der forbyder en sådan flytning.«
                        
                     
         
               5)
            
            
               Artikel 12, indledningen, affattes således:
               »Den kompetente myndighed sikrer, at kanaliseringsproceduren for transport af levende kvæg og vildtlevende drøvtyggere i fangenskab, uforarbejdede animalske biprodukter og ubehandlede huder og skind som omfattet af undtagelserne i artikel 4, 5, 8 og 9 opfylder følgende krav:«.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 8. august 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EFT L 62 af 15.3.1993, s. 69.
   
      (4)  EFT L 18 af 23.1.2003, s. 11.
   
      (5)  Kommissionens gennemførelsesafgørelse (EU) 2016/2008 af 15. november 2016 om dyresundhedsmæssige foranstaltninger til bekæmpelse af lumpy skin disease i visse medlemsstater (EUT L 310 af 17.11.2016, s. 51).
   
      (6)  EFSA Journal 2017;15(4):4773.
   
      (7)  EFSA Journal 2016;14(8):4573.